Tuđman je podržavao nužne gospodarske reforme, koliko god one bile bolne za većinu građana, a zamjerali su mu stvaranje preglomaznog i preskupog državnog aparata bez proračunskog opravdanja i koji s građanima ne dijeli istu sudbinu. No najviše zamjerki dobio je zbog neuspjeleHrvatske koja je i danas rak-rana hrvatskog gospodarstva i društva uopće. Uporno mu je predbacivano i neshvaćanje modernih demokratskih vrijednosti, robovanje historicizmu i prevladano viđenje opsega i sadržaja nacionalnog suvereniteta, no otišao je, unatoč svemu pobrojanom, kao snažna karizmatska ličnost, najzaslužnija za to što je Hrvatska stekla svoju slobodu i neovisnost.Šesnaest godina nakon Tuđmanove smrti još je aktualna poruka koju mu je uputio, legendarni i vjerojatno najvještiji američki diplomat koji mu je poručio kako je 'zadužio hrvatski narod jer mu je u povijesnim trenucima bio na čelu i omogućio stvaranje države' naglasivši pritom kako 'kao i svi veliki ljudi neće dočekati izraze zahvalnosti za to'. Najutjecajniji američki diplomat prorekao je kako će to učiniti dolazeće generacije, kada ocjene o njegovoj veličini budu donesene hladne glave.